Publicēts:
"Latvijas Vēstnesis"
, 11 (4409),
20.01.2011.
Izdevējs: 
Ministru kabinets
Veids: 
noteikumi
Numurs: 
42
Pieņemts: 
18.01.2011.
Stājas spēkā: 
21.01.2011.
Ministru kabineta noteikumi Nr.42
 
Rīgā 2011.gada 18.janvārī (prot. Nr.5 6.§)
Krīzes vadības padomes nolikums
Izdoti saskaņā ar 
Nacionālās drošības likuma
 
23.
1
 panta
 otro daļu
I. Vispārīgais jautājums
1. Krīzes vadības padome (turpmāk – padome) ir koordinējoša institūcija, kuras darbības mērķis ir nodrošināt valsts
un pašvaldību institūciju saskaņotu rīcību, veicot valsts apdraudējuma preventīvos un pārvarēšanas pasākumus, kā arī
tā radīto seku likvidēšanas pasākumus.
II. Padomes funkcijas, uzdevumi un tiesības
2. Padomei ir šādas funkcijas:
2.1. koordinēt valsts un pašvaldību institūciju sadarbību jautājumos, kas saistīti ar valsts apdraudējuma
preventīvajiem un pārvarēšanas pasākumiem, kā arī tā radīto seku likvidēšanas pasākumiem;
2.2. koordinēt civilmilitāro sadarbību valsts apdraudējuma novēršanai un pārvarēšanai.
3. Lai īstenotu šo noteikumu 
2.punktā
 minētās funkcijas, padome pilda šādus uzdevumus:
3.1. izskata valsts un pašvaldību institūciju sagatavoto informāciju par valsts apdraudējumu un sagatavo
priekšlikumus Ministru kabinetam par nepieciešamajiem valsts apdraudējuma preventīvajiem un pārvarēšanas
pasākumiem, kā arī tā radīto seku likvidēšanas pasākumiem;
3.2. izskata ministriju kompetencē esošo nozaru apdraudējumus un izvērtē nozaru apdraudējumu novēršanas,
pārvarēšanas un iespējamo seku likvidēšanas plānu projektus;
3.3. sagatavo priekšlikumus Ministru kabinetam par ārkārtējās situācijas un mobilizācijas izsludināšanu;
3.4. izskata priekšlikumus par normatīvo aktu un attīstības plānošanas dokumentu projektu izstrādi valsts
apdraudējuma novēršanai un pārvarēšanai;
3.5. izskata normatīvo aktu un attīstības plānošanas dokumentu projektus, kas saistīti ar valsts apdraudējuma
novēršanas un pārvarēšanas pasākumiem, ja to saskaņošanas laikā nav panākta vienošanās;
3.6. sagatavo priekšlikumus Ministru kabinetam par iespējām sniegt palīdzību krīzes situācijā nonākušai
1
/
4
ārvalstij, kā arī par Latvijai krīzes situācijā nepieciešamo palīdzību no ārvalstīm;
3.7. sagatavo priekšlikumus par nepieciešamo valsts un pašvaldību institūciju rīcībā esošo resursu
piesaistīšanu un koordināciju valsts apdraudējuma novēršanai un pārvarēšanai;
3.8. sagatavo priekšlikumus Ministru kabinetam par nepieciešamo papildu finansējumu valsts apdraudējuma
novēršanai un pārvarēšanai, kā arī tā radīto seku likvidēšanai;
3.9. koordinē valsts krīzes vadības pilnveidošanu;
3.10. izskata ministriju sagatavotos krīzes vadības mācību secinājumus;
3.11. pēc iekšlietu ministra priekšlikuma apstiprina padomes sekretariāta (turpmāk – sekretariāts) vadītāju un
sekretariāta struktūru;
3.12. veic citus normatīvajos aktos noteiktos uzdevumus.
4. Padomei ir šādas tiesības:
4.1. uzaicināt uz padomes sēdēm valsts, pašvaldību un citu institūciju amatpersonas vai ekspertus;
4.2. pieprasīt un saņemt no valsts, pašvaldību un citām institūcijām, kā arī no privātpersonām padomes
uzdevumu izpildei nepieciešamo informāciju;
4.3. ierosināt tādu normatīvo aktu un attīstības plānošanas dokumentu projektu izstrādi, kuri nepieciešami
sekmīgai valsts krīzes vadības funkcionēšanai;
4.4. izveidot ekspertu grupas krīzes vadības jautājumos (turpmāk – ekspertu grupa) un noteikt to uzdevumus.
III. Padomes darba organizācija
5. Padomes darbu vada padomes priekšsēdētājs.
6. Padomes priekšsēdētājs:
6.1. sasauc un vada padomes sēdes;
6.2. apstiprina padomes sēžu darba kārtību;
6.3. paraksta padomes sēžu protokolus;
6.4. dod uzdevumus padomes locekļiem un sekretariātam;
6.5. pēc padomes locekļu priekšlikuma apstiprina ekspertu grupas un to uzdevumus;
6.6. apstiprina padomes un sekretariāta veidlapu;
6.7. bez īpaša pilnvarojuma pārstāv padomi.
7. Padomes sēdes notiek ne retāk kā reizi sešos mēnešos. Padomes priekšsēdētājs ir tiesīgs sasaukt padomes
ārkārtas sēdi.
8. Padomes loceklis ir tiesīgs ierosināt sasaukt padomes ārkārtas sēdi, kā arī jebkura padomes kompetencē
esoša jautājuma iekļaušanu padomes sēdes darba kārtībā.
2
/
4
9. Padomes sēdēs ar padomdevēja tiesībām piedalās sekretariāta vadītājs.
10. Ja padomes locekļi uzaicina uz padomes sēdi valsts vai pašvaldības institūciju amatpersonas vai ekspertus,
viņi ne vēlāk kā vienu darbdienu pirms attiecīgās sēdes par to informē sekretariātu.
11. Ja padomes loceklis norīko savā vietā citu amatpersonu piedalīties padomes sēdē, viņš ne vēlāk kā vienu
darbdienu pirms attiecīgās sēdes par to informē sekretariātu. Norīkotajai amatpersonai padomes sēdē nav
balsstiesību.
12. Padome ir lemttiesīga, ja tās sēdē piedalās vismaz puse no padomes locekļiem.
13. Padome lēmumus pieņem ar vienkāršu balsu vairākumu. Ja balsu skaits sadalās vienādi, izšķirošā ir padomes
priekšsēdētāja balss.
14. Priekšlikumus par padomes sēdes darba kārtību un padomes sēdē izskatāmos dokumentus padomes locekļi
ne vēlāk kā piecas darbdienas pirms padomes kārtējās sēdes iesniedz sekretariātā.
15. Sekretariāts ne vēlāk kā četras darbdienas pirms padomes kārtējās sēdes sagatavo un iesniedz
apstiprināšanai padomes priekšsēdētājam padomes sēdes darba kārtību un padomes sēdē izskatāmos dokumentus.
16. Padomes priekšsēdētājs ir tiesīgs svītrot no padomes sēdes darba kārtības izskatāmo jautājumu, ja attiecīgie
dokumenti nav iesniegti sekretariātā šo noteikumu 
14.punktā
 minētajā termiņā.
17. Sekretariāts apkopo, sagatavo un nosūta padomes locekļiem padomes sēdes darba kārtību un padomes sēdē
izskatāmos dokumentus ne vēlāk kā trīs darbdienas pirms padomes kārtējās sēdes.
18. Padomes loceklis, ierosinot sasaukt padomes ārkārtas sēdi, padomes ārkārtas sēdē izskatāmos dokumentus
nekavējoties iesniedz sekretariātā un nosūta visiem padomes locekļiem.
19. Padomes sēdes protokolā ieraksta padomes sēdes darba kārtības jautājumus, padomes sēdes dalībniekus un
personas, kas paudušas viedokli attiecīgajā jautājumā, kā arī pieņemtos lēmumus un atšķirīgos viedokļus.
20. Sekretariāts triju darbdienu laikā pēc padomes sēdes elektroniski nosūta padomes locekļiem padomes sēdes
protokola projektu. Protokolu uzskata par saskaņotu, ja triju darbdienu laikā pēc protokola projekta nosūtīšanas no
padomes locekļiem nav saņemti rakstiski iebildumi.
21. Sekretariāts piecu darbdienu laikā pēc padomes sēdes protokola saskaņošanas nosūta padomes locekļiem
apstiprinātu sēdes protokolu.
IV. Sekretariāta uzdevumi un tiesības
22. Sekretariāta darbību nodrošina Iekšlietu ministrija.
23. Sekretariāts pilda šajos noteikumos un citos normatīvajos aktos minētos uzdevumus, kā arī padomes lēmumus
un padomes priekšsēdētāja uzdevumus.
24. Sekretariātam ir šādas tiesības:
3
/
4
© Oficiālais izdevējs "Latvijas Vēstnesis"
Ministru prezidents V.Dombrovskis 
Iekšlietu ministre L.Mūrniece
24.1. iesniegt padomes priekšsēdētājam priekšlikumus par padomes sēdes darba kārtību;
24.2. pieprasīt un saņemt sekretariāta un padomes darbam nepieciešamo informāciju un dokumentus;
24.3. iesaistīt padomes sēžu materiālu sagatavošanā citu institūciju amatpersonas;
24.4. sniegt padomes priekšsēdētājam priekšlikumus par ekspertu grupu izveidi, ņemot vērā valsts
apdraudējuma veidu un nozīmīgumu;
24.5. sniegt padomes priekšsēdētājam viedokli par citu institūciju sagatavotajiem dokumentiem;
24.6. kontrolēt padomes lēmumos noteikto uzdevumu izpildi un ziņot par to padomes priekšsēdētājam un
padomei;
24.7. piedalīties ekspertu grupu sanāksmēs un krīzes vadības mācībās;
24.8. sniegt plašsaziņas līdzekļiem informāciju par padomes un sekretariāta darbību un pieņemtajiem
lēmumiem, ja tas neapdraud ierobežotas pieejamības informācijas vai valsts noslēpuma aizsardzību.
V. Ekspertu grupu izveide
25. Ja pieņemts lēmums izveidot ekspertu grupu, ministrijas norīko amatpersonas darbam minētajā ekspertu grupā,
ievērojot noteikto ekspertu grupas sastāvu. Ekspertu grupas sastāvu un uzdevumus apstiprina padomes
priekšsēdētājs.
26. 
Ekspertu grupas vadītājs nodrošina padomes priekšsēdētāja noteikto uzdevumu izpildi.
27. Ekspertu grupas darbu nodrošina institūcija, kuru pārstāv ekspertu grupas vadītājs, ja padomes priekšsēdētājs
nav noteicis citādi.
VI. Noslēguma jautājums
28. Atzīt par spēku zaudējušiem Ministru kabineta 2006.gada 2.maija noteikumus Nr.358 "Krīzes vadības padomes
nolikums" (Latvijas Vēstnesis, 2006, 73.nr.).
4
/
4